497.07 ORDNI LI JWAQQAF L-AĠENZIJA IDENTITÀ MALTA L-AVVIŻ LEGALI 269 tal-2013, kif emenddat bl-Avviż Legali 101 tal-2016. L-AVVIŻ LEGALI 269 tal-2013, kif emenddat bl-Avviż Legali 101 tal-2016. 1. Titolu. It-titolu dan l-Ordni huwa l-Ordni li Jwaqqaf l-Aġenzija Identità Malta. Tifsir. Emendat: A.L.101 tal-2016. Kap. 497 2. F’dan Ordni, kemm-il darba r-rabta tal-kliem ma teħtieġx xort’oħra- " Att " tfisser l-Att dwar l-Amministrazzjoni Pubblika; "Aġenzija " tfisser l-Aġenzija Identità Malta; " Ftehim tal-Aġenzija " tfisser il-Ftehim kif previst fl-artikolu 7; " Ministru " tfisser il-Ministru responsabbli għal identitymanagement; " Segretarju Permanenti " tfisser is-Segretarju Permanenti fil-Ministeru responsabbli għal identitymanagement. 3. T waqqif tal-Aġenzija Identità Malta. Emendat: A.L.101 tal-2016. (1) Għandu jkun hemm Aġenzija, li għandha tkun magħrufa bħala l-Aġenzija Identità Malta jew bħala "Identità Malta" li għandha twettaq il-funzjonijiet u dmirijiet tal-amministrazzjoni pubblika fil-materji li ġejjin: (a) ċittadinanza, viżi, permessi ta’ residenza, permessi ta’ xogħol u materji amministrattivi oħrajn li jkollhom x’jaqsmu ma’ barranin; (b) passaporti; (ċ) Kap. 217. Kap. 217. tassisti lill-Uffiċjal Prinċipali tal-Immigrazzjoni fl-eżekuzzjoni tad-dmirijiet u funzjonijiet tiegħu li għandhom x’jaqsmu mal-ipproċessar ta’ applikazzjonijiet għal viżi nazzjonali taħt l-Att dwar l-Immigrazzjoni u biex tassisti fl-implimentazzjoni ta’ kwalunkwe strument legali tal-Unjoni Ewropea li jirrigwarda viżi; (d) karti tal-identità u dokumenti oħra tal-identità; (e) atti dwar l-istat ċivili; (f) ir-registrazzjoni ta’ artijiet u r-reġistrazzjoni ta’ atti pubbliċi; (g) programmi individwali ta’ investiment għal barranin jew għal persuni li jakkwistaw ċittadinanza Maltija, inkluz l-amministrazzjoni ta’ fondi li jkunu ġejjin minn dawk il-programmi; (h) dawk il-materji oħrajn li huma anċillari, inċidentali jew konsegwenzjali għall-materji stipulati fil-paragrafi (a) sa (g dawk il-materji oħrajn li huma anċillari, inċidentali jew konsegwenzjali għall-materji stipulati fil-paragrafi (a), kif il-Ministru jista’ jistabbilixxi minn żmien għal żmien: Iżda meta dawk il-materji, kif hemm f’dan is-subartikolu, jkunu jikkonsistu fi jew jinkludu l-amministrazzjoni jew investiment ta’ fondi, il-Ministru għandu jaġixxi bi qbil mal-Ministru responsabbli għall-Finanzi meta jkun qed jieħu l-imsemmija deċiżjoni. (2) B’mod partikolari, iżda mingħajr preġudizzju għall-ġeneralità tad-dispożizzjonijiet tas-subartikolu (1), l-Aġenzija għandha: (a) Kap. 188. Kap. 188. tassisti lill-Ministru, minn żmien għal żmien, responsabbli għal materji li jkollhom x’jaqsmu ma’ ċittadinanza Maltija fl-eżekuzzjoni tad-dmirijiet u funzjonijiet tiegħu taħt l-Att dwar iċ-Ċittadinanza Maltija; (b) Kap. 258. Kap. 258. tara t-twettiq tal-funzjonijiet u dmirijiet tal-"uffiċjal awtorizzat" taħt l-Att dwar il-Karta tal-Identità u Dokumenti oħra tal-Identità; (ċ) Kap. 61. Kap. 61. tassisti lill-Ministru, minn żmien għal żmien, responsabbli għal materji li jkollhom x’jaqsmu ma’ passaporti u kull uffiċjal ieħor inkarigat mill-passaporti fl-eżekuzzjoni tad-dmirijiet u funzjonijiet tiegħu skont l-Ordinanza dwar il-Passaporti; (d) Kap. 16. Kap. 56. Kap. 16. Kap. 56. tara t-twettiq tal-funzjonijiet u dmirijiet tad-Direttur tar-Reġistru Pubbliku inkluż dawk taħt il-Kodiċi Ċivili u taħt l-Att dwar ir-Reġistru Pubbliku; u (e) Kap. 296. Kap. 296. tassisti lil Ministru, minn żmien għal żmien, responsabbli għal materji li jkollhom x’jaqsmu ma’ reġistrazzjoni ta’ artijiet u tara t-twettiq tal-funzjonijiet u tad-dmirijiet tar-Reġistratur tal-Artijiet maħtur taħt l-Att dwar ir-Reġistrazzjoni ta’ Artijiet. 4. Ministru responsabbli għall-Aġenzija. Emendat: A.L.101 tal-2016. Il-Ministru responsabbli għal identitymanagement għandu jkun il-Ministru responsabbli għall-Aġenzija. 5. L-Aġenzija tkun suġġetta għall-Att. L-Aġenzija għandha tkun suġġetta għad-dispożizzjonijiet ta’ t-Titolu 2 tat-Taqsima III tal-Att u għandha tkun regolata b’dawk id-dispożizzjonijiet. 6. Arranġamenti finanzjarji. Kap. 174. L-Aġenzija għandha tkun regolata mid-dispożizzjonijiet tal-Att dwar l-Amministrazzjoni Finanzjarja u l-Verifika kemm-il darba ma jkunx awtorizzat mod ieħor fil-Ftehim tal-Aġenzija. 7. L-operat tal-Aġenzija għandu jitwettaq skont Ftehim tal-Aġenzija li għandu jiġi miftiehem bejn is-Segretarju Permanenti u l-Aġenzija. 8. Kap tal-Aġenzija. L-Aġenzija għandha tkun immexxija minn Chair person Eżekuttiv li għandu jwettaq il-funzjonijiet u d-dmirijiet kollha tal-Uffiċjal Eżekuttiv Ewlieni tal-Aġenzija kif stipulat fl-Att.